Broj: 184/19

Zagreb, 4. veljače 2019.

**KLUBOVIMA PRVE ŽENSKE LIGE**

**ŽUPANIJSKIM KOŠARKAŠKIM SAVEZIMA**

Temeljem Propozicija natjecanja Kupa Republike Hrvatske za ženske ekipe «Ružica Meglaj Rimac», raspisuje se

**N A T J E Č A J**

**za tehničku organizaciju Završnog turnira**

**Kupa Republike Hrvatske za ženske ekipe «Ružica Meglaj Rimac»**

1. Završni turnir će se, u skladu s Kalendarom natjecanja održati **6. i 7. travnja 2019**. Na turniru sudjeluju ekipe pobjednice četvrt finalnih utakmica.

2. Obveze organizatora Završnog turnira su:

* osigurati i snositi troškove smještaja ekipa (16 osoba) na bazi dva pansiona + dnevni odmor, ručak i večera za sudionike završnice, odnosno jedan pansion + dnevni odmor, ručak i večera za dvije poražene ekipe u poluzavršnici, s tim da u ponudi mora biti navedeno ime hotela;
* osigurati i snositi troškove dvorane za utakmice i treninge koja udovoljava odredbama Propozicija Prve ženske lige s tim da dvorana mora biti na raspolaganju ekipama za trening jedan dan prije natjecanja;
* snositi troškove za sedam sudaca i dva opunomoćenika (tri pansiona, put, pristojbe);
* snositi troškove povjerenika natjecanja (tri pansiona, put);
* snositi troškove za predstavnike (tri do pet osoba) Hrvatskog košarkaškog saveza (tri pansiona);
* snositi troškove smještaja za članove obitelji Rimac (1-2 osobe).
* osigurati i snositi troškove live streaming prijenosa utakmica;
* realizirati tehničku organizaciju natjecanja te snositi troškove pomoćnih sudaca, statističara (kompjutorska statistika), redarske službe itd;

3. Ponude, pored gore navedenih obveznih uvjeta moraju sadržavati i financijsku ponudu koju je potencijalni organizator spreman ponuditi, a koja će u slučaju više zainteresiranih strana koje zadovoljavaju obvezne uvjete, biti glavni kriterij za dodjelu organizacije.

4. Marketinška prava pripadaju Hrvatskom košarkaškom savezu i organizatoru u jednakom omjeru.

Organizator se obvezuje u dvorani instalirati LED ekrane tvrtke «VOX».

Raspodjela marketinškog prostora definirat će se ugovorom između Hrvatskog košarkaškog saveza i organizatora.

5. Televizijska prava pripadaju Hrvatskom košarkaškom savezu prema već potpisanom ugovoru.

6 Svi zainteresirani dužni su **do 28. veljače 2019. (četvrtak) dostaviti svoje ponude** na adresu Hrvatskog košarkaškog saveza, Zagreb, Lipovečka 1.

 Ponude se dostavljaju putem pošte ili neposrednom dostavom u zatvorenim omotnicama s naznakom «Ponuda za organizaciju Završnog turnira Kupa RH za ženske ekipe «Ružica Meglaj Rimac».

7. Odluku o organizatoru turnira donosi Komisija za sustav natjecanja Hrvatskog košarkaškog saveza.

8. Hrvatski košarkaški savez i organizator turnira zaključit će poseban ugovor o organizaciji turnira u kojem će se detaljno definirati sva prava i obveze.

 Glavni tajnik

 Josip Jerko Vranković